CELEX: 32021R1116
Language: hu
Date: 2021-06-28 00:00:00
Title: A Tanács (EU) 2021/1116 rendelete (2021. június 28.) a Gaboni Köztársaság és az Európai Közösség között létrejött halászati partnerségi megállapodás végrehajtási jegyzőkönyve (2021–2026) által előírt halászati lehetőségek elosztásáról

2021.7.8.   
               
               
                  HU
               
               
                  Az Európai Unió Hivatalos Lapja
               
               
                  L 242/1
               
            
         A TANÁCS (EU) 2021/1116 RENDELETE
         (2021. június 28.)
         a Gaboni Köztársaság és az Európai Közösség között létrejött halászati partnerségi megállapodás végrehajtási jegyzőkönyve (2021–2026) által előírt halászati lehetőségek elosztásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A Gaboni Köztársaság és az Európai Közösség között létrejött halászati partnerségi megállapodás (1) (a továbbiakban: a megállapodás) – amelyet a Tanács 450/2007/EK rendeletének (2) értelmében hagytak jóvá – 2007. június 11-én lépett hatályba. Az Európai Unió és a Gaboni Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, 2013. július 24-én aláírt jegyzőkönyv (3) (a továbbiakban: a 2013-as jegyzőkönyv) 2016. július 23-án hatályát vesztette.
                  
               
                     (2)
                  
                  
                     A Bizottság az Unió nevében tárgyalásokat folytatott a Gaboni Köztársaság és az Európai Közösség között létrejött halászati partnerségi megállapodás egy új, 5 évre szóló jegyzőkönyvéről (2021 – 2026) (a továbbiakban: a jegyzőkönyv).
                  
               
                     (3)
                  
                  
                     Az említett tárgyalások eredményeként a Felek 2021. február 10-én parafálták a jegyzőkönyvet.
                  
               
                     (4)
                  
                  
                     A Tanács 2021. június 28-án elfogadta a jegyzőkönyv aláírásáról és ideiglenes alkalmazásáról szóló (EU) 2021/1117 határozatot (4), figyelemmel annak későbbi megkötésére.
                  
               
                     (5)
                  
                  
                     A jegyzőkönyv által előírt halászati lehetőségeket el kell osztani a tagállamok között a jegyzőkönyv alkalmazásának teljes időtartamára.
                  
               
                     (6)
                  
                  
                     Tekintettel az Uniónak a gaboni halászati övezetben folytatott halászati tevékenységeinek gazdasági jelentőségére, és annak szükségességére, hogy e tevékenységek megszakításának időtartamát amennyire lehetésges lecsökkentsék, e rendeletnek mielőbb hatályba kell lépnie.
                  
               
                     (7)
                  
                  
                     A jegyzőkönyvet ideiglenes jelleggel az aláírásának napjától alkalmazni kell annak lehetővé tétele érdekében az uniós hajói számára, hogy újból folytassanak halászati tevékenységeket Gabon halászati övezetében. E rendeletet ezért ugyanazon naptól kell alkalmazni,
                  
               ELFOGADTA EZT A RENDELETET:
         
            1. cikk
            A Gaboni Köztársaság és az Európai Közösség között létrejött halászati partnerségi megállapodás végrehajtási jegyzőkönyve (2021–2026) (a továbbiakban: a jegyzőkönyv) értelmében megállapított halászati lehetőségek a következők szerint kerülnek elosztásra a tagállamok között:
            
                        a)
                     
                     
                        kerítőhálós tonhalhalászhajók:
                        
                                    Spanyolország:
                                 
                                 
                                    15 hajó,
                                 
                              
                                    Franciaország:
                                 
                                 
                                    12 hajó;
                                 
                              
                  
                        b)
                     
                     
                        horgászbotos tonhalhalászhajók:
                        
                                    Spanyolország:
                                 
                                 
                                    5 hajó,
                                 
                              
                                    Franciaország:
                                 
                                 
                                    1 hajó;
                                 
                              
                  
                        c)
                     
                     
                        vonóhálós hajók:
                        
                                    Spanyolország:
                                 
                                 
                                    4 hajó.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet a jegyzőkönyv aláírásának napjától kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2021. június 28-án.
            
               
                  a Tanács részéről
               
               
                  az elnök
               
               M. do C. ANTUNES
            
         
         
            (1)  HL L 109., 2007.4.26., 3. o.
         
         
            (2)  A Tanács 450/2007/EK rendelete (2007. április 16.) a Gaboni Köztársaság és az Európai Közösség között létrejött halászati partnerségi megállapodás megkötéséről (HL L 109., 2007.4.26., 1. o.).
         
            (3)  HL L 250., 2013.9.20., 2. o.
         
         
            (4)  A Tanács (EU) 2021/1117 határozata (2021. június 28.) a Gaboni Köztársaság és az Európai Közösség között létrejött halászati partnerségi megállapodás végrehajtási jegyzőkönyvének (2021–2026) az Európai Unió nevében történő aláírásáról és ideiglenes alkalmazásáról (lásd e Hivatalos Lap 3. oldalát).